  Майя Бывальцева Крымлэн Россиен огазеяськемез дырысен 4 ар тырмонлы сӥзем «Азьлань, Россия!» концерт ортчоз 18-тӥ южтолэзе Ижкарысь Шор площадьын. Со сярысь вераз Ижкар администрацилэн тӧроезлэн мерлык политикая воштӥсез Дмитрий Чистяков. Шулдыръяськон 20 часын кутскоз. Отчы элькунысь тодмо коллективъёс ӧтемын — барабанщикъёслэн «Ритмикон» шоузы, кырӟанъя но эктонъя «Италмас» ансамбль, Удмурт кун филармониысь артистъёс. Озьы ик сцена вылэ потозы нимаз кырӟасьёс Богдан Анфиногненов, Иван Ардашев но Максим Гаврилов. Карын улӥсьёсты нимысьтыз ӧтем куноос но шупмоттозы. Милям ӧтем кизили луоз, <…> егитъёс пӧлын паськыт тодмо «5sta Family» группа Дмитрий Чистяков, Ижкар администрацилэн тӧроезлэн мерлык политикая воштӥсез21 часын праздниклы сӥзем фейерверк луоз. Радъясьёс со сярысь ос-прос уг верало на, но чакланъёсъя, 100 пол ыбемысь чибориё тылъёс ӝуатскозы. Та нуналэ ик карысь мукет интыосын но шулдыръяськонъёс радъяськозы, озьы ик куд-ог быръён участокъёсын. Ижкарын улӥсь котькуд адями  сайтэ пырыны но «Тод аслэсьтыз быръён участоктэ» люкетысьтыз учкыны быгатоз, кытын солэн коркаезлы матын тунсыко ужрадъёс ортчозы — спорт шудонъёс, фестивальёс, мастер-классъёс. Тегъёс: Лулчеберет Ижкар Удмуртия праздникъёс  